**Soovitused süsteemikirjelduste täiendamiseks**

**Soovitused Riiklikule koordineerimisüksusele:**

* **Leppida Šveitsiga kokku toetusmeetme elluviimise järgse seire protsess.** EŠK regulatsiooni art 3.3 lõike 3 järgi vastutab Riiklik koordineerimisüksus partnerriigi poolse seire eest pärast toetusmeetmete lõppu. Kuna Šveitsiga ei ole kokku lepitud, kas ja kuidas toetusmeetmeid seirata, ei ole antud protsessi ka reguleeritud. Soovitame seire ulatuse ja meetodi Šveitsi poolega varakult kokku leppida ning need riikliku koordineerimisüksuse töökorralduses fikseerida, et vältida viivitusi ja tagada võimalus planeerida seireks vajalikud tegevused ja ressursid õigeaegselt.
* **Täiendada RTK töökorda järgmiste punktidega**:
  + **Regulaarsete koosolekute korraldamine.** EŠK regulatsiooni art 3.10 lõike 1 järgi peavad pädevad asutused pidama korrapärast dialoogi, korraldades selleks korralisi koosolekuid. Riikliku koordineerimisüksuse töökorralduses on reguleeritud toetusmeetmete juhtkomiteede ja koostööprogrammi aastakoosolekute korraldamine, kuid teisi regulaarseid kohtumisi ei ole eraldi kirjeldatud. Kuigi praktikas korraldab riiklik koordineerimisüksus regulaarselt kohtumisi, soovitab auditeeriv asutus kirjeldada kohtumiste protsess ka töökorralduses. See aitaks tagada kohtumiste järjepidevuse ka töötajate vahetumisel ning toetaks ühtset praktikat ja läbipaistvust.
  + **Rikkumisjuhtumitest teavitamine.** RTK töökorra peatüki 2.2.1 preambulas on toodud, et EŠK RKÜ teavitab rikkumisjuhtumitest Šveitsi toetuste bürood kvartaalselt vastavalt EŠK rakendamise määruse artiklile 11.3. Kuigi viide artiklile 11.3 on olemas, võiks töökorda täiendada selgesõnalise viitega ka kohesele teavitamiskohustusele, et oleks üheselt arusaadav, et juhul kui võimalik või tegelik rikkumine võib kujutada endast kuritegu, ohustada programmi või toetusmeetme edukat rakendamist või viidata tõsisele juhtimisveale, tuleb Šveitsi toetuste bürood teavitada viivitamata (Šveitsi regulatsiooni artikkel 11.3 lõige 1).
  + **Šveitsile laekunud kaebused**. Täiendada RTK töökorda EŠK rakendamise määruse artikli 11.2 lõikes 7 sätestatud kohustusega, mille järgi vaatab riiklik koordineerimisüksus Šveitsi taotlusel läbi Šveitsile laekunud kaebused.
  + **Korruptsioon ja huvide konflikt**. Soovitame täiendada RTK töökorda viitega korruptsiooni ja huvide konflikti vältimise põhimõtetele, tuues vähemalt üldine viide asjakohastele õigusaktidele ja sisekordadele.
  + Täiendada RTK töökorra peatükki 2.3.14 järgmiste täpsustustega, et tagada Šveitsi regulatsiooni artikkel 13.2 kohustuste täielik kajastamine:
    - Kajastada töökorras protsess, kuidas esitatakse Šveitsile läbivaatamiseks teabematerjalid, sealhulgas professionaalsed pildid ja videod. (Šveitsi regulatsioon art 13.2, punkt d)
    - Vastavalt Šveitsi regulatsiooni artikli 13.2 punktidele e ja f on riiklikule koordineerimisüksusele pandud kohustus tagada, et 1) elluviivad asutused täidavad neile seatud ülesandeid kooskõlas artikliga 13.3 ning 2) Šveitsi koostööprogrammi ja Šveitsi Konföderatsiooni logode kasutamine oleks korrektne kõigis koostööprogrammiga seotud teabe- ja teavitusmaterjalides. Soovitame täiendada RTK töökorra peatükki 2.3.14 kirjeldusega, kuidas riiklik koordineerimisüksus täpsemalt tagab/kontrollib nende kohustuste täitmise.
* **JKK-s toodud viited lisada ka töökorda**.
  + Riikliku koordineerimisüksuse JKK-s on EŠK regulatsioon art 4.15 tingimuste osas lisatud viide, millistes õigusaktides/lepingutes nõue on sätestatud. Soovitus on lisada JKK-s toodud viited ka RTK toetuste valdkonna töökorda.
  + Täiendada RTK töökorda viitega koostööprogrammi määruse §-le 13 ning/või EŠK regulatsiooni artiklitele 9.4 lõige 2 ja 10.4, et tagada selgesõnaline viide riikliku koordineerimisüksuse kohustusele võimaldada Šveitsi poolt teostatavate auditite ja hindamiste läbiviimist. See hõlmab asjakohase personali kaasamist, vajaliku abi osutamist ning takistamatu juurdepääsu tagamist kogu olulisele teabele, dokumentidele, isikutele, asukohtadele ja rajatistele nii toetusmeetmete rakendamise ajal kui ka pärast nende lõppemist vastavalt säilitamistähtaegadele.
* **Täiendada programmioperaatorite juhtimis- ja kontrollisüsteemi kirjeldusi järgmiste punktidega**:
  + Vormilised parandused. Teha Kliimaministeeriumi juhtimis- ja kontrollisüsteemi kirjelduses vormilised parandused:
    - Tiitellehele lisada kuupäev.
    - Lisada korrektne viide toetusmeetme organisatsioonilisele struktuurile ja Kliimaministeeriumi struktuurile (lk 5).
  + Täiendada olemasolevat tingimust erandiga. *Vastavalt EŠK regulatsioon art 8.2 lõikele 4 Hüvitistaotlused hõlmavad hüvitisperioode. Hüvitisperioodid kestavad kuus kuud või kuue kuu täisarvkordse perioodi, välja arvatud toetusmeetme puhul kehtiv esimene ja viimane hüvitisperiood. Hüvitisperioodid on jaanuar–juuni (01.01–30.06) ja juuli–detsember (01.07–31.12). kui toetusmeede ei alga aruandeperioodi esimesel päeval, kulgeb esimene hüvitisperiood toetusmeetme lepingu allkirjastamise kuupäevast kuni järgmise hüvitisperioodi lõpuni. Viimane hüvitisperiood kestab eelviimase hüvitisperioodi lõpust toetusmeetme lõpuni, välja arvatud juhul, kui toetusmeede lõpeb aruandeperioodi viimasel päeval*.

Tingimuse esimene pool on programmioperaatorite juhtimis- ja kontrollisüsteemis kajastatud, kuid tingimuse teist poolt, kus on toodud välja erandid, ei ole. Soovitus on lisada kogu tingimuse sisu programmioperaatorite juhtimis- ja kontrollisüsteemi kirjeldustesse.

* + Soovitame täiendada programmioperaatorite JKK-sid viitega korruptsiooni ja huvide konflikti vältimise põhimõtetele, tuues vähemalt üldine viide asjakohastele õigusaktidele ja sisekordadele.